कार्निवल रो
लेकिन हैवानियत अभी ख़त्म नहीं हुई थी।
उस बेचारी फे की लाश के ठंडा होने से पहले ही,
हेडमास्टर को भी मार डाला गया।
और इस तरह,
वक्त से पहले ही दो ज़िंदगियों का अंत कर दिया गया,
इंसान और फे दोनों की,
जिनकी किस्मत क्रूरतम मौत के मामले में एक जैसी थी,
जिसे एक बहुत बड़े हैवान ने अंजाम दिया।
पर क्या उन्हें वह न्याय मिलेगा जिसके वे हक़दार हैं?
यह तो बस वक्त ही बता सकता है।
मगर हम इतना तो ज़रूर कह सकते हैं
कि दोनों ने ही अपने-अपने तरीके से कभी न ख़त्म होने वाला अपना इनाम पा लिया है।
नेक मास्टर फिंच ने जिस मार्टर की जीवन भर सेवा की,
आज वह उसकी रोशनी के आगोश में हैं।
और ऐसलिंग,
प्यारी-प्यारी ऐसलिंग,
अपने गीत से फ़रिश्तों का दिल बहला रही है।
अब तुम वहाँ सुकून से रहो
इस बहते हुए तूफ़ान के बावजूद
आस्था तो आती और जाती रहेगी
जब तक ये मौसम बदलते रहेंगे
मुझे यकीन है कि कहीं एक महफूज़ घाटी है
तेरे और मेरे लिए
बहुत-बहुत शुक्रिया।
मॉयरा।
तो,
यही है वह, है न?
तुम्हारी छोटी सी साधारण नाट्य मंडली?
हाँ। यह...
-मुझे नाटक बहुत अच्छा लगा। -सच में?
मुझे ख़ुशी हुई कि तुम्हें अच्छा लगा।
यह सब क्या है?
क्या कोई समस्या है, सिपाही जी?
यह तो देखना पड़ेगा। अपना परमिट दिखाओ।
-परमिट? -यह एक सार्वजनिक सड़क है, है कि नहीं?
उसे अकेला छोड़ दो, समझे?
और मुझे उनके कागज़ात देखने हैं।
यह शैवाल ख़राब हो गया है।
मैं सारे शैवाल के लिए दस स्टाइवर दूँगी।
अब जाओ यहाँ से।
लुटेरी डायन कहीं की।
इतनी जल्दी आ गए?
हाँ।
इस पर क्या लिखा है?
रहस्यों का भंडार।
उनके लिए जिगर में कई राज़ छुपे होते हैं
जिन्हें देखना आता है।
तुम्हारे पास मुझे दिखाने के लिए कुछ है या नहीं?
हे मार्टर।
इसे मार्टर ने तो नहीं बनाया है।
यानि यह सच है?
एक मुर्दा को ज़िंदा किया जा सकता है और दूसरे मुर्दे के साथ जोड़ा जा सकता है।
जैसा कि आपकी आँखों के सामने है।
उस रात जिसे मैंने देखा था, उसके पास सोचने-समझने की...
ताकत थी।
न जाने कैसे, पर मैं वह महसूस कर सकता था।
नहीं।
आपने जो महसूस किया वह उसके पीछे की सोचने-समझने की ताकत थी।
एक डार्केषर के पास अपनी सोच नहीं होती, बस अपने मालिक की होती है।
कहते हैं कि कभी-कभी जो वह देखता है...
वही उसका मालिक भी देखता है।
यहाँ बर्ग में तुम्हारे अलावा इस बात की जानकारी और किसे होगी?
यह मैं नहीं बता सकती।
लेकिन जिसे मैंने देखा था, उसकी रचना करने में
मुझसे भी ज़्यादा हुनर चाहिए।
इसे इसकी तकलीफ़ से मुक्त कर दो।
इसे मारा नहीं जा सकता,
तब तक नहीं जब तक आप ज़िंदा हैं।
तो फिर इसे एक मर्तबान में डाल दो।
क्या मैं दखल दे रही हूँ?
मैं कर्ज़ के सिलसिले में काम कर रहा हूँ, जान।
घर को गिरवी रखने के लिए मुझे तुम्हारे दस्तख़त की ज़रूरत है।
अगर मैं तुमसे यह कहूँ कि मैं किसी ऐसे को जानती हूँ
जो तुम्हारे इस कारोबार में निवेश करने को तैयार है तो?
मेरी प्यारी बहना,
बता नहीं सकता मुझे कितनी ख़ुशी हो रही है कि तुम इसमें मेरा साथ देना चाहती हो।
लेकिन, मेरे पास इतना समय नहीं है
कि मैं लुइज़ा पेमब्रोक या उसके किसी दूर के भाई की
बेमतलब की गपशप पर ध्यान दूँ...
अरे, नहीं, यह कोई बेकार की गपशप नहीं है।
यह व्यक्ति इतनी औकात रखता है
कि एक जहाज़ को तैयार करने के लिए जो भी चाहिए वह दे सके।
तो फिर,
हाँ, मुझे उससे मिलने में बहुत ख़ुशी होगी।
उसे मुनाफ़े का कितना हिस्सा चाहिए होगा?
उसे मुनाफ़े के हिस्से में कोई दिलचस्पी नहीं है।
वह तो हमारे जान-पहचान वालों में शुमार होना चाहता है।
ज़ाहिर है कि मैं सड़क के उस पार रहने वाले पक, मिस्टर एग्रियस की बात कर रही हूँ।
तुम्हें कैसे पता कि उसके पास कितने पैसे हैं
या वह उसे कैसे खर्च करेगा?
उस दिन जब तुम क्लब में थे वह यहाँ चाय पीने आया था।
-क्या कहा? -और आज दोपहर फिर से
पेमब्रोक और गिलफॉयल परिवारों के अलावा वह भी मेहमान बनकर आएगा।
यह कभी नहीं हो सकता।
-और यह कहने की बात नहीं है... -जो कभी नहीं हो सकता, मेरे भाई,
वह यह है कि तुम्हें किसी ऐसे कागज़ात पर मेरे दस्तख़त नहीं मिल सकते
जो हमारे घर को ख़तरे में डाल दे।
अपने ही परिवार संग सौदेबाज़ी नहीं करूँगा।
तब नहीं जब हमारे संकट को दूर करने का एक दूसरा रास्ता है।
जिसके बदले में हमें बस चुटकी भर अहंकार की तिलांजलि देनी होगी।
इससे बदनामी होगी, इमोजेन!
एक ऐसी बदनामी जिसे स्पर्नरोज़ का नाम झेल सकता है।
बेशक हम साथ मिलकर ज़्यादा मजबूत होंगे,
लेकिन ज़रूरत पड़ी तो मैं अकेले ही पक की मेज़बानी करूँगी।
अच्छा?
दोनों स्थिति में, तुम उससे पैसे ज़रूर लोगे।
मैं तुम्हें इस घर को ख़तरे में डालने नहीं दूँगी,
तब तक तो नहीं जब तक मैं ज़िंदा हूँ।
हमारे मेहमान दोपहर साढ़े तीन बजे आने वाले हैं।
उम्मीद है कि तुम उनके स्वागत के लिए यहाँ मौजूद रहोगे।
इमोजेन।
इमोजेन!
गुड मॉर्निंग, पिताजी।
-माँ। -गुड मॉर्निंग, जोनाह।
गुड मॉर्निंग।
तुम्हारे पिता तुमसे कुछ कहना चाहते हैं।
हाँ, मैं कहना चाहता हूँ।
इस बात के लिए हम बहुत ख़ुश हैं,
बेशक हैं,
कि तुम वापस घर आ गए,
लेकिन जो हुआ हमें उस पर बात करनी है।
बात करने से ज़्यादा, सज़ा देने की ज़रूरत है।
सज़ा?
गुनाह तो मेरे साथ हुआ।
इस लड़के की बात में दम तो है।
लेकिन यह सब कभी नहीं होता
अगर इसने आपकी बात मानी होती और यह रो के पास नहीं फटकता।
यह सच है, मगर हमें यह नहीं भूलना चाहिए कि आख़िर
इन दुर्भाग्यपूर्ण घटनाओं के कारण ही लॉन्गरबेन की धोखाधड़ी सामने आई।
अब समय आ गया है कि जोनाह बचपना करना छोड़कर
अपने भविष्य की ज़िम्मेदारी उठाए।
प्लीज़, माँ, फिर से वह भविष्यवाणी नहीं।
बिना कपड़ों के राख में लिपटी हुई
-मैंने माउंट कार्पे की चढ़ाई की थी। -पाइटी!
तुम्हारे पिता से शादी करने से पहले मैंने औघड़ों की सलाह लेने के लिए
अपने हाथों और घुटनों पर चलकर चढ़ाई की थी।
और उन्होंने मुझसे कहा...
कि वह एक महान इंसान बनेंगे
और उनका बेटा उनसे भी महान बनेगा।
हाँ, हम जानते हैं।
अगर तुम्हारे पिता चांसलर हैं, तो ज़रा सोचो कि तुम्हारे नसीब में क्या-क्या हो सकता है।
शायद मुझे राजा बना दिया जाए?
ऐसा हो भी सकता है।
-पहले भी राजतंत्र फिर से बहाल हुए हैं। -अब आप समझ रहे हैं, पिताजी?
क्या आप समझ रहे हैं कि मैं चाहे जो करूँ, इनके लिए वह काफ़ी नहीं होगा?
मैं इतना तो ज़रूर जानता हूँ
कि तुम्हारी माँ जो भी कहती और करती है वह इसलिए कि वह तुमसे प्यार करती है।
काश मैं इस पर यकीन कर पाता।
जोनाह।
फ़ौरन माफ़ी माँगो!
मुझे माफ़ कर दीजिए, माँ।
यह हुई न बात। देखा?
वह शर्मिंदा है।
मैंने और तुम्हारे पिता ने तय किया है
कि फिलहाल तुम लोगों की नज़रों से दूर रहोगे
और घर पर रहकर अपनी पढ़ाई पर ध्यान दोगे।
इस कांड को लोगों के दिमाग से निकल जाने का वक्त दो।
जल्दी ही लोग बातें बनाना बंद कर देंगे।
और इस बीच, निजी शिक्षक से अपने पढ़ने का समय दोगुना करके...
-दोगुना? -...तुम बहुत आसानी से
अगले ऑस्टेरी तक अपना पाठ्यक्रम पूरा कर लोगे।
मास्टर साइम्स पुस्तकालय में तुम्हारा इंतज़ार कर रहे हैं।
कुछ खाने को है?
यह लो।
यह निःशुल्क दिया जा रहा है।
बहुत-बहुत शुक्रिया।
इनमें से भी एक ले जाओ।
साइफर्स। तुम इसे जानते हो?
बचपन में मेरी माँ मुझे उसमें से कहानियाँ सुनाया करती थीं।
उनका भला हो।
पर शायद तुम इसे ख़ुद पढ़ना चाहोगे।
इससे तुम्हें जो पता चलेगा उससे तुम शायद दंग रह जाओगे।
मुझे इस बात पर यकीन नहीं है।
सभी फे के लिए, चाहे वे यहीं जन्मे हों या बाहर से आए हों,
माँगने पर उनके कागज़ात दिखाना ज़रूरी है।
-कब से? -कम से कम दस सालों से।
बिना कागज़ात वे यहाँ नहीं आ सकते।
अब तो वे आ चुके हैं।
तो फिर उन्हें जाना होगा।
-कहाँ? -जहाँ से वे आए थे।
नॉक? वह जगह तहस-नहस हो चुकी है।
-वहाँ कुछ भी नहीं बचा है। -सर!
सभी फे, चाहे वे यहीं जन्मे हों या बाहर से आए हों, माँगने पर उन्हें...
लेकिन अगर वे फे नहीं हुए तो?
वे और भला क्या हो सकते हैं?
पालतू?
लेकिन वे समझदार हैं।
वे इतने भी समझदार नहीं हैं।
सच तो यह है कि मुझे याद नहीं आ रहा
कि क्या अधिनियम में कोबोल्ड का ज़िक्र किया भी गया है या नहीं।
तो आप जाकर अपना अधिनियम क्यों नहीं देखते,
-और हम यहीं इंतज़ार करेंगे। -ठीक है।
लेकिन इससे तुम पर बिना आज्ञापत्र के
एक जानवर को ले जाने का आरोप लग सकता है।
मैं हर तरह का जुर्माना भरने को तैयार हूँ।
बस वहाँ बैठ जाओ और उन्हें उस बक्से के अंदर ही रखना।
बहुत-बहुत शुक्रिया, अफ़सर।
लगता है हम बच निकलेंगे।
कोबोल्ड।
मुझे पता था कि यह समय छुट्टियाँ मनाने का नहीं था।
और इस गड़बड़ी की वजह से हमारी छुट्टियाँ समय से पहले ख़त्म होने से
मेरी बीवी बहुत नाराज़ हो गई है।
कहो कि तुम्हें कुछ हाथ लगा है।
हेडमास्टर को उसी ने मारा है
जिसने उस फे को मारा, जिसकी लाश उस दिन रो पर मिली थी।
तुम्हें कैसे पता कि यह वही खूनी है?
क्या ऐसा तुमसे उस पक ने कहा जिससे तुमने उसका शव-परीक्षण करवाया?
-कौन पक? -रो का वह कसाई।
वह पुयान में एक डॉक्टर था।
अगर ऐसा है तो फिर...
खूनी ने उन दोनों का जिगर निकाल लिया।
इतना सबूत काफ़ी है?
उनके जिगर?
क्या वह किसी तरह का विजय चिह्न था?
हो सकता है।
ठीक है, मुझे ख़बर देते रहना। डोम्बे, मेरे साथ चलो।
तुमने उन्हें डार्केषर वाली बात क्यों नहीं बताई?
तुम्हारी तरह वे भी मुझ पर विश्वास नहीं करेंगे।
वैसे भी, हमें वह नहीं,
बल्कि उस पर काबू रखने वाला चाहिए।
कोई उन दोनों को मारना चाहता था।
राइक्रॉफ्ट।
ज़रा देखो तो।
मुझे तो अब भी विश्वास नहीं हो रहा।
थाने का एक इंस्पेक्टर।
अगर मास्टर फिंच देख पाते कि तुम क्या से क्या बन गए हो,
तो वे फूले नहीं समाते।
शुक्रिया, सर।
बताओ, क्या तुम उसे पकड़ने के
थोड़े भी करीब पहुँचे जिसने यह जघन्य अपराध किया?
मैं इसी लिए यहाँ आया हूँ।
आपने कभी हेडमास्टर को इस फे के साथ देखा था? ऐसलिंग कुएरेल।
नहीं, मैंने इसे पहले कभी नहीं देखा।
कुछ अंदाज़ा है कि शायद वह इसे जानते हों?
यह बताने वाला मैं कौन होता हूँ?
उनके सहकर्मी और दोस्त।
माफ़ करना, मैंने इसे पहले कभी नहीं देखा।
अब अगर इजाज़त दो, तो मुझे कई ज़रूरी काम निपटाने हैं।
चाहो तो तुम इस जगह को देख सकते हो।
आर.पी.
मैं उड़ सकता हूँ! मुझे देखो, डैरियस! मैं उड़ सकता हूँ!
मैं उड़ सकता हूँ, डैरियस!
क्या तुम ठीक हो, फाइलो?
कोई भी गड़बड़ी नहीं होनी चाहिए।
लुइज़ा पेमब्रोक जितना चाहे उतना मज़ाक उड़ा ले कि मैंने एक पक को बुलाया है,
लेकिन हार्केन केक में कोई कमी नहीं होनी चाहिए।
पूरे क्रॉसिंग में मुझ जैसा कोई हार्केन केक नहीं बना सकता और आप यह जानती हैं।
मेरी लॉटरी चली जाएगी!
प्लीज़, मिस!
-विन्येट! -एफिसा।
अगर आप चाहें तो मैं इसे ले लेती हूँ।
तो अब लॉटरी तुम चलाती हो?
उन्होंने मुझे फिनिस्टेरे मार्ग सौंपा है।
आपने ही कहा था कि मैं अपने लिए एक ज़िंदगी ढूँढ लूँ।
मेरा मतलब ब्लैक रैवेन से नहीं था।
तुम्हारा गला रेतने से पहले वे पल भर के लिए भी नहीं झिझकेंगे।
मैं सतर्क रहूँगी। आप चिंता मत कीजिए।
खैर,
एक बात तो मानूँगी कि तुम बकवास सहने वालों में से नहीं हो।
मुझे अंदर चलना चाहिए।
किस्मत तुम्हारा साथ दे, लड़की।
आपका भी।
किसी दिन मैं भी जीतूँगी।
अति सुंदर।
इस तरफ़, प्लीज़।
मिस्टर और मिस गिलफॉयल।
पियर्स, होर्टेंसिया, अंदर आ जाइए।
हमें मिले कितना समय गुज़र गया? लगता है जैसे बरसों बीत गए।
ज़रा मेरी मदद करो और इन बूढ़ी हड्डियों के लिए
वह सीधी पीठ वाली कुर्सी ले आओ।
मिस्टर एग्रियस यहाँ काम नहीं करते।
यह मेहमान हैं।
आपसे मिलकर बहुत अच्छा लगा, मिस्टर गिलफॉयल।
और मदद करके मुझे ख़ुशी होगी।
यह नमी भरा मौसम किसी की भी हड्डियों के लिए अच्छा नहीं है,
चाहे वह जवान हो या बूढ़ा।
यह लीजिए।
शुक्रिया।
मिस्टर एग्रियस हमारे नए पड़ोसी हैं।
हाल ही में इन्होंने सड़क के उस पार चेसविद का मकान ख़रीदा है।
यह तो कमाल हो गया।
आपने सही कहा, वह वाकई कमाल का मकान है।
मैं किस्मत वाला था कि वह सही समय पर बिक रहा था।
और मेहमान हैं?
लुइज़ा और लियोनिड पेमब्रोक।
ओह, मार्टर का शुक्र है।
सही कहा। जितने ज़्यादा लोग उतना अच्छा।
मास्टर और मिस पेमब्रोक।
क्या यह कोई खेल है?
क्या हमें सेवकों जैसे कपड़े पहनकर नौकरों की मदद करनी है?
मिस्टर एग्रियस यहाँ काम नहीं करते।
यह मेहमान हैं।
मिलकर बहुत ख़ुशी हुई, मिस्टर एग्रियस।
मैं लियोनिड पेमब्रोक हूँ। यह मेरी बहन, लुइज़ा है।
क्या यह तुम्हारी एफिसा का हार्केन केक है?
-मैं हफ़्ते भर से इसे खाना चाहती थी। -हाँ।
ओह, प्लीज़, बैठिए।
अपने शहर की हालिया समस्याओं के बारे में
मैं आपकी राय जानने को उत्सुक हूँ, मिस्टर एग्रियस।
-उसने ख़ास तुम्हारे लिए बनाया है, लुइज़ा। -मुझे लगता है
कि मेरी तरह आपको भी इस बात का ज़्यादा दुःख नहीं होगा
कि रिटर लॉन्गरबेन के साथ वही हुआ जो होना चाहिए था।
और आपको ऐसा क्यों लगता है?
क्योंकि उनका आपकी...
बिरादरी के प्रति वैर-भाव जो था।
अथाह वैर-भाव।
मुझे सोचना पड़ेगा कि क्या कम मज़दूरी पर काम करने को राज़ी मेरी बिरादरी के कारण
अपनी नौकरी गँवाने वाले हज़ारों लोग इस बात से सहमत होंगे या नहीं।
एक ज़्यादा समावेशी समाज बनाने के लिए
कुछ कुर्बानियाँ तो देनी ही पड़ेंगी।
क्या आप कभी पुयान गए हैं, मिस्टर पेमब्रोक?
ज़ाहिर है कि कभी नहीं।
मेरा मतलब, वहाँ पक के अलावा
किसी और से मिले महीनों गुज़र सकते हैं।
इंसान तो दूर, कोई ट्रो या कोई पिक्स तक नहीं दिखेगा।
और यकीन मानिए, एक ज़्यादा समावेशी समाज बनाने के विषय पर
वहाँ कोई...
रत्ती भर भी ध्यान नहीं देता।
कोई वहाँ रहना भी क्यों चाहेगा।
कम से कम, युद्ध के बाद से तो नहीं।
मैं तो नहीं रहना चाहूँगा।
और इसी लिए आज मैं
इतने अच्छे लोगों के बीच बैठा हूँ।
कोई हार्केन केक लेना चाहेगा?
मेरे सारे उधार मिटा दीजिए
और मैं आपकी रोशनी में जीने की भीख माँगता हूँ, हे पवित्र मार्टर।
शाबाश, राइक्रॉफ्ट।
अब मार्टर से अपने राज़ को राज़ रखने और अपनी नसों में बह रहे
फे लहू के सच को छुपाए रखने के लिए प्रार्थना करो।
मैं करूँगा, सर। मैं प्रार्थना करूँगा।
मास्टर थोर्न।
तुम अब तक यहीं हो।
अभी-अभी एक बात याद कर रहा था जो आपने मुझे सिखाई थी।
कि अपराध करने से ज़्यादा ख़तरनाक पाप,
अपराध को होने देना होता है।
क्योंकि वह पाप करके बच निकलना आसान होता है।
तुम्हें इसका ख़्याल क्यों आया?
मैं यह सोचने को मजबूर हूँ कि ऐसा कुछ ज़रूर है
जिसके बारे में आप पूरा सच नहीं बता रहे।
तुम्हें लगता है मैंने तुमसे झूठ बोला है?
मुझे लगता है कि आप मुझसे कुछ छुपा रहे हैं।
तुम्हारा मतलब, अपराध को होने देने का पाप।
यह पाप करके बच निकलना आसान होता है।
बस कह दीजिए कि मैं ग़लत हूँ और मैं चला जाऊँगा।
आज रात कॉस्टिन की छुट्टी होती।
बच्चों के रात का खाना खा लेने और उसके अंतिम प्रार्थना कर लेने बाद,
वह अपने सबसे अच्छे कपड़े पहनता,
जैसा कि मुझे हमेशा से याद है कि वह हर गल्सडे को करता था,
और एक बग्घी से रो चला जाता।
रो?
मैंने कॉस्टिन फिंच से भला आदमी आज तक नहीं देखा,
लेकिन ज़िस्म की भूख के आगे उसने भी घुटने टेक दिए।
आपका मतलब...
वह अक्सर एक वेश्यालय जाया करता था,
जो फे औरतें उपलब्ध कराने के लिए
काफ़ी मशहूर है।
मुझे पता है कि यह सोचना भी बहुत घिनौना है,
लेकिन यही सच्चाई है।
सारी सच्चाई बताने के लिए शुक्रिया।
शायद इस केस में इससे बहुत मदद मिलेगी।
यह जितना मुश्किल है उससे और मुश्किल बनाने का कोई कारण है?
वह बस विनम्रता दिखा रहा था।
मैं यह बर्दाश्त नहीं करूँगा कि कोई मुझे नादान समझे।
इसे आख़िर हुआ क्या है?
वह हमेशा से ही थोड़ी सनकी है, है न?
मुझे माफ़ करो। मुझसे यह नहीं होगा।
मुझे लगा था कि मैं उनकी उपेक्षा सह सकती हूँ,
पर अब समझ आ रहा है कि मुझमें इतनी हिम्मत नहीं है।
हमारा एक समझौता हुआ था।
प्लीज़ कोई बहाना बनाओ और चले जाओ।
और तुम उनसे क्या कहोगी?
कि यह सच में बस एक खेल था?
एक मज़ाक?
साफ़ है कि मैंने समझौते का अपना हिस्सा नहीं निभाया।
मैं समझती हूँ कि मैं तुमसे तुम्हारा अपना हिस्सा निभाने की उम्मीद नहीं कर सकती।
मुझे पता होना चाहिए था कि इसके लिए तुम में साहस नहीं है।
मुझे तुम्हें फिर से गरीबी के आगोश में भेजने में बहुत ख़ुशी होगी।
मिस इमोजेन।
मुझे अफ़सोस है कि मैंने आने में देर कर दी।
अपने वकील के साथ बातचीत करने में देर हो गई।
मिस्टर एग्रियस,
आपसे दोबारा मिलकर बेहद ख़ुशी हुई।
हमारे घर में आपका स्वागत है।
प्लीज़, बैठ जाइए।
अगर तुम्हें ऑस्टेरी तक अपना पाठ्यक्रम पूरा करना है,
तो तुम्हें पढ़ाई के हर विषय के लिए निजी शिक्षक की ज़रूरत पड़ेगी।
वाह रे मेरी किस्मत।
क्या कहा?
मैंने कहा, मैं यह आप पर छोड़ता हूँ।
बिल्कुल। इस बीच,
राजनीति को समझने का सबसे अच्छा तरीका उसे अपनी आँखों से देखना है।
और तुम्हारे पिता से बेहतर राजनेता और कोई नहीं है।
शुक्रिया।
वह कौन है?
लॉन्गरबेन की बेटी, सोफ़ी।
चूँकि वह उसकी इकलौती वारिस है, इसलिए अगले चुनाव तक उसकी कुर्सी वही सँभालेगी।
असल में यह बस एक औपचारिकता है।
वह अपनी शपथ लेगी, कुछ फ़िजूल की बातें कहेगी
और शायद वह दोबारा हमें फिर कभी नहीं दिखेगी।
संसद के देवियो और सज्जनो,
अपने पिता की मौत के कारण अपना टूटा दिल लिए मैं आपके सामने खड़ी हूँ।
वह बहुत ही अच्छे इंसान थे
और मैं कोशिश करूँगी कि उन्हें मुझ पर गर्व हो।
बेटी,
मुझे विश्वास है कि मेरी ही तरह,
तुम भी उस द्वेष को भूलने के लिए तैयार हो
जिसने हमें इस मोड़ पर पहुँचा दिया।
तुमने जो कहा उसके लिए धन्यवाद।
अब अगर इजाज़त हो,
तो मैं अपने सभी साथी प्रॉक्टर का ध्यान...
मेरी बात अभी ख़त्म नहीं हुई, चांसलर।
बिल्कुल।
आगे बोलो।
मैं सिर्फ़ अपने पिता की याद का ही सम्मान नहीं करना चाहती,
बल्कि अपनी माँ की याद का भी सम्मान करना चाहती हूँ।
यह उनके चेहरे से ही झलकता था कि वह एक विदेशी थीं,
जैसे कि मेरे चेहरे से भी झलकता है।
उनके पूर्वज फेरोनिक कोस्ट के युद्ध से भागकर
समुद्र के इस किनारे आ गए,
जहाँ उनकी त्वचा के रंग ने
उन्हें बहिष्कृत बना दिया।
लेकिन, और बहुत सारे लोगों की तरह,
उन्होंने उस समय के पक्षपात से उबरकर
इस महान शहर में एक जगह बना ली।
और इससे बर्ग और उसके मूल्यों के बारे में पता चलता है।
आज,
फे की धरती पर हो रहे युद्ध के उथल-पुथल ने
शरणार्थियों की एक नई लहर को यहाँ के किनारों पर ला पटका है।
और उन्हें भी बहिष्कृत लोगों के रूप में देखा जा रहा है।
यह सवाल करना बिल्कुल सही है
कि क्या इन नए आए अजनबियों को लेकर हमारी जो शंकाएँ हैं
उन्हें बीते हुए समय के एक पिछड़े अवशेष के रूप में तो नहीं देखा जाएगा।
यह सवाल करना बिल्कुल सही है कि क्या हम अपने
और उन फे के बीच के फ़र्क को भुला सकते हैं, जो हमारे बच्चे पालते हैं,
हमारे खेत जोतते हैं, हमारे कारखानों में मजदूरी करते हैं।
सही कहा।
हे मार्टर, वह अपने ही पिता से धोखेबाज़ी कर रही है।
मैं आपके सामने अपने जवाब के साथ खड़ी हूँ।
हम नहीं भुला सकते।
फे हम जैसे बिल्कुल भी नहीं हैं!
हमारे बीच का फ़र्क त्वचा के रंग से कहीं गहरा है!
और हमारे चांसलर...
बहुत समय से इसे अनदेखा करते आ रहे हैं।
पर मैं अनदेखा नहीं करूँगी।
इस शहर में गुस्से का एक सैलाब उमड़ रहा है।
यहाँ के भले लोगों ने बहुत सह लिया!
और मैं, सोफ़ी लॉन्गरबेन, उनके साथ खड़ी हूँ।
मेरे साथ कौन खड़ा होगा?
हे मार्टर,
मैंने इससे ज़बरदस्त लड़की कभी नहीं देखी।
शुक्रिया।
शायद मैंने सही पढ़ा है। ज़रा देखो इसे।
हाँ। मुझे यह ठीक लग रहा है। अंतिम तीन अंक छह, आठ, नौ हैं।
तो फिर यही वह संख्या है।
देखते हैं कि कोई जीता है या नहीं।
सूरज डूब चुका है। काम शुरू करने का समय आ गया।
यह अभी तक यहीं है?
बस जब तक कि यह वापस अपने पैरों पर खड़ी नहीं हो जाती।
यह बहुत दुबली-पतली है, है न?
मुझे लगता है कि कुछ मर्दों को यह पसंद है।
यह यहाँ काम ढूँढने नहीं आई है।
प्लीज़?
ठीक है, यह रह सकती है।
कुछ समय के लिए।
जब तक कि यह धंधे के बीच में न आए, टोर्मलिन।
ठीक है।
शुक्रिया, मॉयरा।
शुक्रिया।
कोई जीता?
आज नहीं।
ठीक है। तो फिर चलो।
जाओ यहाँ से। मुझे काम करना है।
हाँ।
जो मुनाफ़ा हुआ उसे देने जा रही हूँ। थोड़ा समय कट जाएगा।
शायद 2:00 बजे कुछ खाने के साथ आऊँ?
बढ़िया।
शायद मुझे कोशिश करनी चाहिए कि मैं इसकी आदत न डाल लूँ।
तुम यहाँ क्या कर रहे हो?
चिंता मत करो।
-पुलिस के काम से आया हूँ। -अच्छा।
मुझे भी काम करना है।
ध्यान रखना।
जैसे कि तुम्हें परवाह है।
मैं क्या मदद कर सकती हूँ?
यह आदमी यहाँ का एक ग्राहक था।
तुम एक पुलिस अफ़सर हो?
मुझे उसकी पसंदीदा लड़की से बात करनी है।
मेरे ग्राहक गोपनीयता की उम्मीद रखते हैं।
यह ग्राहक नहीं। यह मर चुका है।
कॉस्टिन मर चुका है?
इसकी हत्या कर दी गई।
उसकी पसंदीदा लड़की कौन थी?
यह थोड़ा पेचीदा मामला है।
आइए।
जब से मुझे याद है,
कॉस्टिन हर गल्सडे की रात को दो लड़कियों के साथ एक कमरा लेता था।
बिस्तर तो इस्तेमाल होता था,
पर लड़कियाँ नहीं।
आगे बोलो।
उसे यह तो स्वीकार था कि लोग समझें कि उसे पिक्स वेश्याओं में दिलचस्पी है,
पर यह नहीं कि लोग सच को जानें।
कि वह किसी और की बीवी से मिलता था?
कि वह किसी और...
मर्द से मिलता था।
तुम ज़रूर इसे मेरी बेवकूफ़ी समझ रहे होगे
कि मैं एक खाली कमरे में श्रद्धांजलि देने आया हूँ।
बस यही एक जगह थी जहाँ हम महफूज़ महसूस करते थे।
हम साथ में उनकी लाश के पास खड़े थे।
आपको देखकर तो ऐसा कुछ नहीं लगा था।
जब कोई राज़ आपके साथ इतने लंबे समय से रहा हो जितना मेरे साथ रहा है,
तो आप हैरान रह जाएँगे कि आप क्या-क्या छुपा सकते हैं।
फिर भी,
शर्मिंदगी तो रहती है।
पकड़े जाने का डर।
अजीब है,
हमें हफ़्ते में बस एक रात मिलती थी, जबकि हम अपनी सच्चाई जी सकते थे।
ज़िंदगी की बाकी सब चीज़ों की तुलना में इतना कम समय,
फिर भी न जाने कैसे,
ज़िंदगी की बाकी सब चीज़ें ही...
झूठ लगती हैं।
हाँ।
उस दिन मुझे तुम्हें एक बात बता देनी चाहिए थी।
जब हम मुर्दाघर में थे।
कॉस्टिन ऐसलिंग को जानता था।
वे बहुत समय पहले मिले थे,
उसके धार्मिक राह पर चलने से पहले।
उस समय वे एक-दूसरे के करीब थे।
उसने उसे दर्जनों बार लोगों के सामने गीत पेश करते देखा होगा।
यानि दोनों हत्याओं के बीच कोई तो संबंध है।
लगता तो ऐसा ही है।
पर कहना मुश्किल है कि कैसे।
उनके बीच 20 सालों से बात नहीं हुई थी,
कम से कम जहाँ तक मुझे पता है।
शुक्रिया, डॉक्टर।
और यह जान लीजिए
कि मैं आपके राज़ को राज़ ही रखूँगा।
शायद समय आ गया है कि मैं छुपना बंद कर दूँ।
समय ही बताएगा कि क्या मुझमें साहस है।
-कमबख्त क्रिच। -नाली का कीड़ा।
मैंने इसे पढ़ लिया।
शुरू से अंत तक।
बताओ मुझे। मैं सब कुछ जानना चाहता हूँ।
ज़रा सुनिए!
-क्या मदद कर सकता हूँ? -हाँ। मेरे कोबोल्ड कहाँ हैं?
-कोबोल्ड? -हाँ।
वे बेंच पर एक बक्से के अंदर थे। वे कहाँ हैं?
अच्छा।
उन्हें पहले ही भेज दिया।
नहीं। वह सिपाही तो बस उनकी स्थिति जाँचने गया था, उससे ज़्यादा कुछ नहीं।
मुझे बस इतना पता है कि एक निर्वासन आदेश था।
-क्या? -वह यहीं कहीं होगा।
हाँ, यह रहा। ठीक है।
देखा?
एक मिनट ठहरो। तुमने सही कहा था।
"स्थिति की जाँच तक आदेश लंबित।"
-यह हिस्सा तो मैंने पढ़ा ही नहीं। -हाँ। तो वे कहाँ हैं?
उन्हें भेज दिया, जैसा मैंने कहा था।
-बंदरगाह। -बंदरगाह?
निर्वासन के लिए।
उस जहाज़ पर जो...
इग्नॉटा जाने वाला है।
मुझे लगता है कि अब तक वह जा चुका होगा।
तो, उसका नाम क्या है?
-क्या? -वह जहाज़।
उस जहाज़ का नाम क्या है?
मेरे ऊपर से अपने हाथ हटाओ!
मुझे उसका नाम बताओ।
उसका नाम क्या है?
-ओए! -ओए! देखकर चल।
जेनस, वह कहाँ खड़ा है? जेनस?
-जेनस? -वह नाव। वह जहाज़।
-ओह, वह जहाज़। हाँ! -हाँ।
वह कुछ मिनट पहले निकल गया।
-क्या? -हाँ। वह जा चुका है।
नहीं!
ओह, नहीं!
व्यावसायिक बैंक - मिस्टर एज़रा स्पर्नरोज़ को भुगतान करें - अस्सी हज़ार
इस पैसे के लिए हमने इज्ज़त गँवा दी।
किसी ने इज्ज़त नहीं गँवाई।
अगर आज दोपहर हमने जैसे-तैसे सँभाल लिया,
तो वह बस इसलिए क्योंकि हमारे मेहमानों ने अपनी तहज़ीब नहीं छोड़ी।
और ज़रा सोचो,
स्पर्नरोज़ के घर चाय पर आए एक पक की कहानी
अभी भी जंगल में लगी आग की तरह फैल रही है।
हम साथ मिलकर इसे झेल सकते हैं।
वैसे,
इतनी बड़ी रकम के बदले उसे चाय के निमंत्रण के अलावा भी कुछ और चाहिए होगा।
वह तो ज़ाहिर है।
कम से कम, मुझे कई बार उसके साथ सार्वजनिक जगहों पर तो दिखना ही होगा।
और इसका अंत कब होगा?
शायद तब जब कोई और उसे सही तरीके से निमंत्रित करे।
मार्टर का शुक्र है, पिताजी यह देखने के लिए मौजूद नहीं हैं कि हम कितने गिर चुके हैं।
अगर पिताजी यहाँ होते, तो यह सब करने की ज़रूरत ही नहीं पड़ती, है न?
मैं सोने जा रहा हूँ। गुड नाइट।
गुड नाइट।
एज़रा?
हाँ?
शुक्रिया।
अच्छी बच्ची।
अच्छी बच्ची, गिडी।
क्या वक्त हुआ है?
हे ईश्वर, मेरी आँख लग गई थी।
गुड नाइट।
किसी ज़माने में वह एक गायिका थी।
उसकी आवाज़ में कुछ बात थी,
बार-बार याद आने वाली।
मैं उसे भूल नहीं पा रहा।
अब तुम वहाँ सुकून से रहो
इस बहते हुए तूफ़ान के बावजूद
आस्था तो आती और जाती रहेगी
जब तक ये मौसम...
गिडी?
गिडी!
गिडी।
गिडी?
मैं तेरे लिए उड़ूँगी ऐसलिंग कुएरेल
आर.पी.
मैं तेरे लिए उड़ूँगी
मेरे बच्चे, मेरे बेटे
तू मीठे सपनों में खो जा
मेरे दिल के टुकड़े
मैं तेरे लिए उड़ूँगी
मेरे बच्चे, मेरे बेटे
तू मीठे सपनों में खो जा, मेरे दिल के टुकड़े
मैं तेरे लिए उड़ूँगी
मेरे बच्चे, मेरे बेटे
तू मीठे सपनों में खो जा
मेरे दिल के टुकड़े
मैं तेरे लिए उड़ूँगी
मेरे बच्चे, मेरे बेटे
तू मीठे सपनों में खो जा
मेरे दिल के टुकड़े
मैं तेरे लिए उड़ूँगी
मेरे बच्चे, मेरे बेटे
तू मीठे सपनों में खो जा, मेरे दिल के टुकड़े